Festspillene i Nord-Norge

Festspillene i Nord-Norge er et årlig kulturarrangement og festival i Harstad i Troms som blir arrangert av en stiftelse med samme navn. Festspillene varer vel ei uke rundt sankthans. Direktør er Ragnheiður Skúladóttir.


== Innhold ==
Festivalen er «de arktiske festspillene» med ambisjoner om å bli verdens viktigste kunstfestival for hele det sirkumpolare nord.
Festspillene i Nord-Norge forvalter tilskuddsordninger der det til sammen deles ut 1,3 millioner kroner årlig. Hovedmålet er å stimulere kunst- og kulturlivet i landsdelen og legge til rette for dristige grenseoverskridende prosjekter både innen scenekunst, musikk og visuell kunst. Gjennom Ungkunststipend og Open Call oppfordres det til nyskapende sceniske samarbeidsprosjekter som utfordrer kunstnernes egne uttrykk i møter med andre.
Festspillene i Nord-Norge arrangerer årlig NUK (Ny Ung Kunst) i festspilluka.


== Barnas festspill ==
Festspillene ble etablerte i 1964, og ble arrangert for første gang i 1965. Fra 1966 var tilbud til barn og ungdom en del av festspillene. Begrepet «Barnas festspill» ble introdusert i 1968, og fra 1970 «Barnas festspillhus».Tilbudet til barn omfatter både forestillinger og verksteder i flere ulike kunstfag.Fra 1997 har Festspillene årlig tildelt to stipendier til unge uetablerte kunstnere.«Barnas festspill» ble tildelt Teskjekjerringprisen i 1986. I juryens begrunnelse het det at «Barnas Festspill er blitt et kraftsentrum i landsdelen, med klare virkninger mange andre steder.»


== Historikk og aktiviteter ==
Festspillene ble første gang arrangert i 1965 med åpningsdag 5. juni. Ideen til Festspillene kom fra Jan Kristian Nilsen («Nilas»), journalist i Harstad Tidende. 8. april 1964 møttes et antall representanter fra sang- og musikklivet i Harstad. Møtet foregikk på Grand Hotell og et interimsstyre ble nedsatt. Følgende personer fra dette styret, foruten idehaveren, hadde viktige roller i mange år: Leif Arne Heløe, Erling Hall-Hofsø,  Svein Hauanog, mens ordfører Bjarne Berg-Sæther var leder av festspillrådet (1964-1971). 22. juni samme år ble det så arrangert et stiftelsesmøte hvor det ble vedtatt en programprofil som skulle bli stående gjennom mange år.De første festspillene var nærmest som et stort nordnorsk sang- og musikkstevne på frivillig basis. Jazz (jazzklubb) var en sentral ingrediens. Etter få år kom et nytt viktig element inn med sagaspill ved Laugen på Trondenes. De tre sagastykkene Vargtid, Selshemnaren og Asbjørn Selsbane ble skrevet av Vera Henriksen og dramatisert og instruert av skuespilleren Asbjørn Toms. I 1999 og 2001 ble et fjerde stykke, Vardøger/Vaigasat, skrevet av dramatikeren Hilde Skancke Pedersen og oppført.
I noen år var det i forbindelse med festspillene et nordnorsk symfoniorkester som tidvis hadde med verdenskjente solister, som for eksempel den russiske pianisten Vladimir Asjkenazi. Orkesteret ble ledet av Ernst Glaser.
Blant de ulike elementene som etter hvert kom inn i arrangementet var «markeringsdistrikter» fra 1974 til 2001, hvor én nordnorsk kommune ble hvert år ble trukket frem for å demonstrere sine kulturelle kvaliteter.
I 2014 feiret Festspillene sitt 50 årsjubileum. Kunstner Amund Sjølie Sveen ble invitert for å lage åpningsforestilling i Harstad kulturhus, og resultatet ble første versjon av NORDTING, et sjangeroverskridende kunstprosjekt som fikk mye oppmerksomhet både i 2014 og i 2019, da Sveen og NORDTING ble invitert tilbake av daværende direktør Maria Utsi for å skape en utendørs åpningsseremoni på busstorget.


=== Festspillkomponister ===

1985 Kjell Samkopf
1986 Magnar Åm
1987 Gunnar Germeten
1988 Terje Rypdal
1989 Bjørn Alterhaug
1990 Synne Skouen
1991 Tor Halmrast
1992 Ketil Vea
1993 Terje Bjørklund
1994 Bjørn Kruse
1995 Kjell Habbestad
1996 Olav Anton Thommessen
1999 Nils Henrik Asheim
2000 Frode Fjellheim
2001 Nils Petter Molvær
2002 Anneli Drecker


=== Festspillprofiler ===

1989 Solveig Leinan Hermo - ballet/dans
1990 Inghild Karlsen - billedkunst
1991 Nils-Aslak Valkeapää - billedkunst/musikk/foto/litteratur
1992 Arvid Hanssen - litteratur
1993 Knut Erik Jensen - film/foto
1994 Knut Walle - teater
1995 Kurt Edvin Blix Hansen - maler/grafiker
1996 Mari Boine - musikk
1997 Lars Saabye Christensen - litteratur
1998 Kari Bremnes - musikk
1999 Bjørn Sundquist - teater
2000 Makka Kleist - teater
2001 Ørnulf Opdahl - billedkunst og Kristin Bredal - scenografi/lysdesign
2002 Roar Werner Eriksen - billedkunst og Marit Følstad - installasjon
2003 Thor Erdahl, billedkunst (hovedutstiller) og Ketil Bjørnstad, musikk og lyrikk (festspillkunstner)
2004 Ragnar Olsen - oversetter og musikk (festspillkunstner) og Olav Christopher Jenssen - malerier
2005 Tom Sandberg, fotografi (Festspillutstiller) og Roger Ludvigsen, gitar, elektronikk, komponist (Festspillkunstner)
2006 Håvard Lund (Festspiller) og Anna-Eva Bergman (utstilling)
2007 Pikene på Broen (Festspillprofil)
2008 Torbjørn Rødland (Festspillutstiller) og Katrine Maria Eponine Strøm (Festspillkunstner)
2008 Vokal Nord (Festspillprofil)
2009 Per Barclay (Festspillutstiller) og Landsdelsmusiker`n (Festspillprofil)
2010 Børre Sæthre (Festspillutstiller) og Audun Iversen (Festspillprofil)
2011 Ane Graff, Ane Mette Hol og Josefine Lyche (Festspillutstillere) og Forsvarets Musikkorps Nord-Norge (Festspillprofil)
2012 Inside Out (Outsider art/art brut visiting Norway (festspillutstilling)
2013 Knut Erik Sundquist, festspillprofil
2014 Jubileum De 50. Festspillene i Nord-Norge
2015 Georg Buljo
2016 Kartellet og Benjamin Mørk
2017 Silje Halstensen og Mari Lotherington


== Referanser ==


== Eksterne lenker ==
Festspillenes offisielle nettside